ג'מימה קירק

ג'מימה קירק (באנגלית: Jemima Kirke; נולדה ב-26 באפריל 1985) היא שחקנית, אמנית ובמאית בריטית-אמריקאית-יהודייה ממוצא ישראלי. ידועה בעיקר בתור ג'סה מהסדרה "בנות".

ביוגרפיה 
קירק נולדה בוסטמינסטר, לונדון, אביה הוא המתופף של להקת הרוק Bad Company ,סיימון קירק. אמה היא לוריין קירק, בעלת בוטיק וינטג'. אביה ממוצא אנגלי וסקוטי, אמה יהודייה. סבה מצד אמה של קירק, ג'ק דלל, הוא איש עסקים בריטי ממוצא יהודי-עיראקי. סבתה מצד אמה, זהבה הלמר, ישראלית, ועבדה בתור דיילת. לקירק שתי אחיות שחקניות, לולה קירק ודומינו קירק. היא בת דודתו של האוצר אלכסנדר דלל, מעצבת הנעליים שרלוט אולימפיה דלל, והדוגמנית/צלמת אליס דלל.

קריירת משחק 
כשחיה בווסט וילג', מצאה עצמה קירק משתתפת תפקידי משחק בפרויקטים שהפיקו חבריה. לינה דנהאם, חברתה ויוצרת הסדרה "בנות" ביקשה ממנה לקחת חלק בסרט הביכורים שלה "רהיטים זעירים", שחקני הסרט גויסו בהתנדבות, מכיוון שלדנהאם לא היה תקציב לשלם לשחקנים מקצועיים אשר ישחקו בסרט. אף שהסרט התברר כרווחי למרות התקציב הדל שבו נוצר, קירק אינה קיבלה על פועלה תשלום.

בשנת 2011, השתתפה בסדרה "בנות" לצד דנהאם ושיחקה את דמותה של ג'סה אשר דמותה הופיעה בכל שש העונות של הסדרה.

לקירק היו תפקידים בסרטי הקומדיה האפלים "הרכוש של אווה" ו"השעות הקטנות".

בשנת 2018 קירק שחקה לצד אחותה לולה בסרט Untogether של אמה פורסט. הסרט הוקרן בבכורה בפסטיבל טרייבקה 2018.

קישורים חיצוניים

אנגלים ממוצא סקוטי
אמריקאים ממוצא סקוטי
אמריקאים ממוצא ישראלי
שחקניות אנגליות
שחקניות קולנוע וטלוויזיה אמריקאיות
שחקניות יהודיות
בריטיות שנולדו ב-1985
אמריקאיות שנולדו ב-1985